આ હત્યાકાંડમાં રણવીર સેનાએ ૨૧ દલિતોની ક્રૂરતાપૂર્વક હત્યા કરી હતી, જેમાં ૧૧ મહિલાઓ, ૬ બાળકો અને ૩ નવજાત શિશુ હતાં. જેને ક્વોટ કરવામાં આવેલા છે એ ચંદ્રેશ્વર સિંહને આ કેસમાં નીચલી અદાલતે આજીવન કારાવાસની સજા કરી હતી. પટણા હાઇકોર્ટે અપૂરતા પુરાવા ગણીને એ સજાને ૨૦૧૩માં રદ કરી હતી. ૧૯૯૬થી ૨૦૧૫ યાને કે ૨૦ વર્ષે ચંદ્રેશ્વર સિંહ ઓન કેમેરા ઝડપાય છે અને બાથાની તોલા ઉપરાંત પાંચ દલિત માછીમારોની પણ ગળું કાપીને હત્યા કરી હોવાની વાત ગૌરવથી કરે છે.